หนูกินยาคุมฉุกเฉินไปเมื่อวันที่12 มิ.ย แล้วพอวันที่19ก็มีเลือดออกคล้ายประจำเดือน วันที่19 เลือดมาเยอะคล้ายประจำเดือนค่ะ แต่พอวันที่20เลือดออกมาน้อยมากๆ ตามรอบปกติแล้วประจำเดือนต้องมาตั้งแต่ช่วงวันที่14แล้วค่ะ แบบนี้คือเป็นผลข้างเคียงของยาคุมหรือเป็นเลือดจากประจำเดือนคะ **พึ่งกินยาคุมแบบรายเดือนวันที่20ค่ะ เพราะนึกว่าเป็นประจำเดือน** กินยาคุมรายเดือนเข้าไปแล้วแบบนี้จะเป็นอะไรมั้ยคะ
สวัสดีค่ะ Mp,หากทานยาคุมฉุกเฉินในวันที่ 12 มิ.ย. แล้วปกติประจำเดือนควรจะมาในวันที่ 14 มิ.ย. แต่ไม่มา แล้ววันที่ 19 มิ.ย. ได้มีเลือดออกมาเยอะ เลือดดังกล่าวก็ถือเป็นประจำเดือนที่มาช้าจากผลของยาได้ค่ะ แม้ว่าในวันที่ 20 มิ.ย. เลือดจะออกมาน้อยแล้วก็ตาม และเป็นการแสดงว่าไม่ได้มีการตั้งครรภ์เกิดขึ้นส่วนยาคุมกำเนิด สามารถที่จะเริ่มทานได้เลย ไม่ได้ส่งผลอะไร เพียงแต่อาจทำให้ประจำเดือนหมดเร็วกว่าปกติได้ค่ะ และเมื่อเริ่มทานยาคุมกำเนิดแล้ว แนะนำควรทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อให้แน่ใจว่ายาได้ออกฤทธิ์แล้วค่ะ